C 321/32
LT
Europos Sąjungos oficialusis leidinys
2023 9 11
— Ispanijos Karalystė neįvykdė įsipareigojimų pagal Direktyvos 91/271/EEB 15 straipsnį, aiškinamą atsižvelgiant į tos direktyvos I priedo D dalį, kiek tai susiję su šiomis aglomeracijomis: Acantilado de los Gigantes, Adeje-Arona, Almansa, Almodovar del Kampas, Almodóvar del Río, Alto Nerbioi-Amurrio, Alto Nerbioi-Laudio, Argamasilja de Alba, Bargas-Cabañas-Mocejón-Olías-Magán-Villaseca, Kaseresas, Candelaria-Casco, Candelaria-Punta Larga, Conda­ do de Huelva II (Chucena-Escacena-Paterna-Manzanilla), Konsuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Chodaras, La Esperanza-La Laguna Sur-Santa Cruz-Valles (Lagūna, Rosarijus, Santa Krusas), Lòra del Rijus, Los Jebenesas, Madridechosas, 77 Martos, Medio-Andarax, Merida, Montijo-Puebla Calzada, Montcada, La Palma del Kondadas, Posadasas, Puerto de Santiago-Playa la Arena, Kintanar de la Ordenas, Rambla (La)-Montalbán, Rubí, San Isidras-Litoral, San Rokė, Santonja, Sonseka, Sorija, Sueño Azul, Toredonchimenas, Trebuchena, Truchiljas, Valle de la Orotava, Villanueva del Río-Alcolea del Río, Venta de Baños ir Villafranca de los Barros.
2) priteisti iš Ispanijos Karalystės bylinėjimosi išlaidas.
Ieškinio pagrindai ir pagrindiniai argumentai Ieškinyje Komisija pateikia keturis pagrindus dėl 1991 m. gegužės 21 d.
Tarybos direktyvos 91/271/CEE dėl miesto nuotėkų valymo su pakeitimais, padarytais 2013 m. gruodžio 17 d.
Tarybos direktyva 2013/64/UE (2).
Pirmajame pagrinde dėl įsipareigojimų neįvykdymo Komisija priekaištauja Ispanijos Karalystei, kad ši neįvykdė įsipareigojimų pagal Direktyvos 91/271/EEB 3 straipsnį, nes nesiėmė reikiamų priemonių nuotėkoms surinkti šiose aglomeracijose: Acorán; Adeje-Arona; Añaza; Candelaria-Casco; Candelaria-Punta Larga; Golf del Sur; Guía de Isora Litoral; La Esperanza-La Laguna Sur-Santa Cruz-Valles (Lagūna, Rosarijus, Santa Krusas); Puerto de Santiago-Playa la Arena; San Isidras-Litoral; Sueño Azul ir Valle de la Orotava – Kanarų salose ir Medio-Andarax – Andalūzijoje.
Dėl Kanarų salose esančių 12 aglomeracijų Komisija iš esmės teigia, kad tose aglomeracijose naudojamos individualios sistemos, kuriose neatitinka Direktyvos 91/271/EEB 3 straipsnio 1 dalies trečioje pastraipos, pagal kurią šiai išimčiai iš surinkimo sistemos taisyklės taikomos dvi kumuliacinės sąlygos.
Viena vertus, valdžios institucijos kiekvienu atskiru atveju privalo įrodyti, kad surinkimo sistemos įrengimas yra arba nepagrįstas, nes nesuteikia jokios naudos aplinkos apsaugai, arba jos įrengimas yra pernelyg brangus.
Kita vertus, individualios sistemos arba kitos naudojamos sistemos turi užtikrinti tokį patį aplinkos apsaugos lygį.
Dėl Medio Andarax aglomeracijos Andalūzijoje Komisija teigia, kad toje aglomeracijoje įrengta sistema ne visoms nuotėkoms.
Antrajame pagrinde dėl įsipareigojimų neįvykdymo Komisija teigia, kad Ispanijos Karalystė neįvykdė įsipareigojimų pagal Direktyvos 91/271/EEB 4 straipsnio 1 ir 3 dalis, nes nesiėmė reikiamų priemonių nuotėkoms surinkti šiose aglomeracijose: Acantilado de los Gigantes; Adeje-Arona; Almansa; Almodovar del Kampas; Almodovar del Río; Alto Nerbioi-Amurrio; Alto Nerbioi-Laudio; Candelaria-Casco; Candelaria-Punta Larga; Konsuegra; Donostija – San Sebastianas; Estepa; Chenilis-Kubiljasas; Golf del Sur; Gvarenja-Oliva de Mérida-Cristina; Gija de Isora Litoral; Chodaras; La Esperanza-La Laguna Sur-Santa Cruz-Valles (Lagūna, Rosarijus, Santa Krusas); Lora del Rijus; Los Jebenesas; Martosas; Medio-Andarax; Posadasas; Puerto de Santiago-Playa la Arena; Kintanar de la Ordenas; Rambla (La)-Montalbán; San Isidras-Litoral, San Rokė; Santonja; Sueño Azul; Toredonchimenas; Trebuchena; Truchiljas; Valle de la Orotava; Venta de Banjosas ir Villanueva del Río-Alcolea del Río.
Direktyvos 91/271/EEB 4 straipsnio 1 dalyje nustatyta, kad valstybės narės užtikrina, kad į nuotėkų surinkimo sistemas patenkančioms miesto nuotėkoms, prieš jas išleidžiant į vandens telkinius, būtų taikomas antrinis arba jam prilygstantis valymas.
To paties straipsnio 3 dalyje reikalaujama, kad išleidžiamos iš miesto nuotėkų valymo įrenginių nuotėkos atitiktų Direktyvos 91/271/EEB I priedo B dalies reikalavimus.
Komisija teigia, kad šie įsipareigojimai neįvykdyti ankstesnėje dalyje išvardytose aglomeracijose dėl to, kad nuotėkos surenkamos nesilaikant aptariamos direktyvos 3 straipsnio reikalavimų, todėl jos taip pat negali būti valomos, arba dėl to, kad ne visos surenkamos nuotėkos išvalomos iki Direktyvos 91/271/EEB 4 straipsnyje reikalaujamo lygio, o išleidžiamos nuotėkos taip pat neatitinka tos direktyvos I priedo B dalyje nustatytų sąlygų, kaip reikalaujama pagal 4 straipsnio 3 dalį.